దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
ఈడెన్‌లో మన మధుర జ్ఞాపకాలివే!
ఈడెన్ గార్డెన్స్.. ఈ పేరు చెబితే ముందుగా గుర్తుకొచ్చేది లక్మణ్ 281 పరుగులు. ఆ మైదానంలో భారత్ సాధించిన చిరస్మరణీయ విజయాలివే..
TNN | Updated:
Sep 29, 2016, 02:43PM IST
&nbsp;కోల్&zwnj;కతాలోని ఈడెన్ గార్డెన్స్ మైదానంలో భారత్, న్యూజిలాండ్ జట్ల మధ్య శుక్రవారం నుంచి రెండో టెస్టు జరగనుంది. భారత జట్టుకు సొంత గడ్డపై ఇది 250వ మ్యాచ్&nbsp;కానుండటం విశేషం. ఇప్పటికే 1-0తో సిరీస్&zwnj;లో ఆధిక్యంలో ఉన్న భారత జట్టు మరో విజయం కోసం ప్రయత్నిస్తుంది అనడంలో ఎలాంటి సందేహం లేదు. ఈ నేపథ్యంలో భారత&nbsp;జట్టు&nbsp;ఈడెన్ గార్డెన్స్&zwnj;లో అందుకున్న 5 చిరస్మరణీయ విజయాలపై ఓ లుక్కేద్దామా..!
ఇండియా వర్సెస్ ఇంగ్లండ్, 1961-62
ఈడెన్&zwnj;గార్డెన్స్&zwnj;లో ఇంగ్లండ్&zwnj;పై భారత్ విజయం సాధించడం ఇది రెండోసారి కాగా, ఆ మైదానంలో తొమ్మిది వరుస డ్రా&nbsp;తర్వాత లభించిన తొలి విజయమిది. నారీమన్&nbsp;కాంట్రాక్టర్&nbsp;నాయకత్వంలోని భారత జట్టు ఐదు టెస్టుల సిరీస్&zwnj;లో 1-0 ఆధిక్యంలోకి వెళ్లింది. కోల్&zwnj;కతాలో జరిగిన నాలుగో టెస్టులో విజయ్ మెహ్రా (62), పటౌడీ (64), చందు బోర్డే (68)&nbsp;రాణించడంతో భారత జట్టు తొలి ఇన్నింగ్స్&zwnj;లో 380 పరుగుల చేసింది. సలీం దురానీ ఐదు వికెట్లు, బోర్డే నాలుగు వికెట్లు తీయడంతో ఇంగ్లండ్ జట్టు 168 పరుగులకే&nbsp;కుప్పకూలింది. రెండో&nbsp;ఇన్నింగ్స్&zwnj;లో 421 పరుగుల విజయ లక్ష్యంతో బరిలోకి దిగిన ఇంగ్లిష్ జట్టు 233 పరుగులకే కుప్పకూలింది. దీంతో భారత జట్టు ఘన విజయం&nbsp;సాధించింది.
ఇండి యా వర్సెస్ ఆస్ట్రేలియా, 1998
మహ్మద్ అజారుద్దీన్ నాయకత్వంలోని భారత జట్టు ఇన్నింగ్స్ 219 పరుగుల తేడాతో పర్యాటక ఆసీస్ జట్టును ఓడించింది. ఈ విజయంతో 2-0తో సిరీస్ భారత వశమైంది.&nbsp;భారత జట్టు తొలి ఇన్నింగ్స్&zwnj;లో ఐదు వికెట్ల నష్టానికి 633 పరుగులు చేసింది. లక్ష్మణ్ (95), నవజోత్ సిద్ధు (97), ద్రవిడ్ (86) సెంచరీలు మిస్ కాగా.. కెప్టెన్ అజారుద్దీన్ 163 పరుగులతో భారీ శతకం సాధించాడు. అనిల్ కుంబ్లే 5 వికెట్లు తీయడంతో నాలుగో రోజే భారత జట్టు విజయం సాధించింది.
ఇండియా వర్సెస్ ఆస్ట్రేలియా, 2001
ఈడెన్ గార్డెన్స్ పేరు చెబితే ముందుగా గుర్తుకొచ్చే మ్యాచ్ ఇదే. ఈ మ్యాచే లక్ష్మణ్&zwnj;ను వెరీ వెరీ స్పెషల్&zwnj;గా మార్చింది. ఈ టెస్టులో ముందుగా బ్యాటింగ్ చేసిన ఆస్ట్రేలియా తొలి&nbsp;ఇన్నింగ్స్&zwnj;లో 445 పరుగుల భారీ స్కోరు సాధించింది. బదులుగా భారత జట్టు తొలి ఇన్నింగ్స్&zwnj;లో 171 పరుగులకే కుప్పకూలింది. అప్పటికే 0-1తో సిరీస్&zwnj;లో మన జట్టు వెనుకంజలో ఉంది. ఈ మ్యాచ్ కూడా ఓడితే సిరీస్ కోల్పోయే ప్రమాదం. ఈ పరిస్థితుల్లో ఫాలోఆన్ ఆడిన భారత్ మ్యాజిక్ చేసింది. కాదు కాదు లక్ష్మణ్, ద్రవిడ్ మ్యాజిక్&nbsp;చేశారు. మొదటి ఇన్నింగ్స్&zwnj;లో ఆరో స్థానంలో బ్యాటింగ్&zwnj;కు దిగిన లక్ష్మణ్ 83 బంతుల్లో 59 పరుగులు చేసి ఆకట్టుకున్నాడు. దీంతో రెండో ఇన్నింగ్స్&zwnj;లో అతణ్ని వన్&zwnj;డౌన్లో&nbsp;బ్యాటింగ్&zwnj;కు పంపారు. మూడో రోజు ఆట ముగిసే సమయానికి లక్మణ్ 109 పరుగులతో నాటౌట్&zwnj;గా నిలిచాడు. నాలుగో రోజు ద్రవిడ్-లక్ష్మణ్ ద్వయం 335 పరుగులు జత&nbsp;చేసింది. దీంతో భారత జట్టు 657/7 వద్ద ఇన్నింగ్స్ డిక్లేర్ చేసింది. 281 పరుగులతో నాటౌట్&zwnj;గా నిలిచిన లక్ష్మణ్ భారత తరఫున టెస్టుల్లో అత్యధిక&nbsp;పరుగులు సాధించిన ఆటగాడిగా&nbsp;రికార్డు నెలకొల్పాడు. చివరి రోజు 75 ఓవర్లలో 383 పరుగులు చేస్తే ఆస్ట్రేలియా విజయం&nbsp;సాధిస్తుంది. ఈ దశలో బౌలింగ్&zwnj;లో హర్భజన్&nbsp;రాణించడంతో భారత జట్టు అద్భుత విజయాన్ని సాధించింది. 17 టెస్టుల్లో&nbsp;వరుసగా&nbsp;విజయాలు సాధించిన ఆసీస్&zwnj;ను నిలువరించింది. తొలి ఇన్నింగ్స్&zwnj;లో హర్భజన్ హ్యాట్రిక్ సహా&nbsp;7 వికెట్లు తీసుకోగా, రెండో ఇన్నింగ్స్&zwnj;లో ఆరు వికెట్లతో ఆసీస్ వెన్ను విరిచాడు.
ఇండియా వర్సెస్ దక్షిణాఫ్రికా, 2004
2001లో ఆస్ట్రేలియాపై హ్యాట్రిక్ సాధించిన హర్భజన్ దక్షిణాఫ్రికాపై ఏడు వికెట్లు తీసి సత్తా చాటాడు. నాలుగో రోజు ఐదు వికెట్లు నేలకూలగా అందులో ఐదు భజ్జీవే కావడం విశేషం. రెండో ఇన్నింగ్స్&zwnj;లో బ్యాటింగ్&zwnj;కు దిగిన భారత జట్టు రెండు వికెట్లు మాత్రమే కోల్పోయి 117 పరుగులు చేసింది. దీంతో విజయం భారత్&zwnj;ను వరించింది.
ఇండియా వర్సెస్ పాకిస్థాన్, 2005
ఈ మ్యాచ్&zwnj;లో రాహుల్ ద్రవిడ్ రెండు ఇన్నింగ్స్&zwnj;ల్లోనూ సెంచరీలు బాదాడు. తొలి ఇన్నింగ్స్&zwnj;లో 110 పరుగులు చేసిన ద్రవిడ్ రెండో ఇన్నింగ్స్&zwnj;లో 135 పరుగులు సాధించాడు. బౌలింగ్&zwnj;లో అనిల్ కుంబ్లే రెండు ఇన్నింగ్స్&zwnj;ల్లో కలిపి 10 వికెట్లు పడగొట్టాడు. రెండో ఇన్నింగ్స్&zwnj;లో ఏకంగా 7 వికెట్లతో పాక్ వెన్ను విరిచాడు. తొలి ఇన్నింగ్స్&zwnj;లో సెహ్వాగ్ 81 పరుగులు చేయగా, సచిన్ రెండు ఇన్నింగ్స్&zwnj;ల్లోనూ అర్ధ సెంచరీలు సాధించాడు. దినేశ్ కార్తీక్ రెండో ఇన్నింగ్స్&zwnj;లో 93 పరుగులతో రాణించాడు. దీంతో భారత జట్టు 195 పరుగుల తేడాతో పాకిస్థాన్&zwnj;ను మట్టి కరిపించింది.